recursal/SuperWikiNEXT-32B huggingface dataset:
**Pembunuhan beramai-ramai** (Bahasa Inggeris: *Massacre*) seringkali merujuk kepada kejadian individu dan pembunuhan secara langsung di mana mangsa kejadian itu tidak mempunyai sebarang jenis perlindungan ataupun tidak mempunyai atau mengemukakan sebarang ancaman fizikal kepada pembunuh. Jika kejadian ini dilakukan oleh pihak tentera atau ejen-ejen kerajaan yang lain pada waktu peperangan, tindakan itu mungkin sekali dianggap sebagai sebuah jenayah perang. 

Istilah "pembunuhan beramai-ramai" kadang-kala juga digunakan lebih meluaskan untuk merujuk kepada pembunuhan seseorang individu, pihak awam, atau oleh tentera secara besar-besaran yang mana kematian mereka adalah tidak disengajakan, ataupun daya keganasan yang digunakan adalah terlampau jika dibandingkan dengan sebuah pembunuhan atau ancaman yang diterima. Contohnya, pembunuhan beramai-ramai di Boston dan pembunuhan beramai-ramai Kent State.

Lihat juga
----------

* Penembakan beria-ria

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Lokasi Dodecanese di Greece
**Dodekanisa** (Yunani: Δωδεκάνησαcode: el is deprecated , *Dodekánisa*, IPA: ðo̞ðe̞ˈkanisa, harfiah "12 pulau"; Itali: *Dodecanneso*code: it is deprecated. bahasa Inggeris: *Dodecanese*code: en is deprecated ) ialah sebuah kepulauan yang terdiri dari 12 buah pulau besar dan ditambah lagi dengan 150 buah pulau-pulau kecil Yunani di Laut Aegea, di luar pantai barat daya Turki. Di dalam sejarah, terdapat banyak gereja Byzantium di sekitar Dodecanese. Pulau terkenalnya ialah Agathonisi, Chalki, Lipsi, Pserimos dan Telendos.

Pada tahun 2005, prefektur ini memiliki jumlah penduduk seramai 200,452 orang dan memiliki keluasan wilayah sebesar 2,714 km². Prefektur ini memiliki angka kepadatan penduduk seramai 73 orang/km². Ibu kotanya ialah Rodos.

Rujukan
-------

* Doumanis, Nicholas. "Italians as "Good" Colonizers: Speaking Subalterns and the Politics of Memory in the Dodecanese," in Ruth Ben-Ghiat and Mia Fuller, ed.s, *Italian Colonialism*. New York: Palgarve Macmillian. 2005. ISBN 0-312-23649-2.

|  |  |
| --- | --- |
| Ikon tunas | Rencana berkaitan Eropah ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Israel
* Amerika Syarikat
* Republik Czech

 |
| Lain-lain | 
* MusicBrainz (kawasan)
* Arkib Negara (A.S.)
* SUDOC (Perancis)
	+ 1

 |
Sir Donald Bailey (kiri) di hadapan salah sebuah jambatan rekaannya
Sebuah kereta perisai jenis Otter menyeberangi sebuah Jambatan Bailey di Sungai Volturno berhamprian Grazzanise, 14-16 Oktober 1943. Jambatan Bailey mudah dipasang dan amat fleksibel
Sir **Donald Coleman Bailey** adalah pencipta Jambatan Bailey, satu sistem pembinaan jambatan pasang siap yang menggunakan bahan-bahan siap terbina dan boleh dipasangkan oleh anggota-anggota yang tidak mempunyai kemahiran khusus dalam pembinaan jambatan.

Donald Coleman Bailey di lahirkan pada 15 September 1901 di Rotherham, Yorkshire menuntut seketika di Universiti Sheffield dan mendapat latihan sebagai seorang jurutera awam. Selepas mendapat kelayakan profesioanlnya dri Universiti Sheffield, Donald Bailey bekerja dengan syarikat kereta api, tetapi dalam tahun 1929 dia menyertai Kementerian Pembekalan dan berkhidmat di Pusat Ujian Jambatan (Experimental Bridging Establishment). Donald Bailey bertugas sebagai seorang jurutera di Jabatan Perang British semasa Perang Dunia II. 

Apabila perang meletus, Bailey sudah mempunyai idea untuk pembinaan satu jenis jambatan untuk kegunaan tentera. Dia mengemukakan idea untuk jambatan yang ringan tetapi kuat di satu persidangan dalam tahun 1940. Jambatannya boleh membawa beban yang berat dan dibuat menggunakan konsep pasang siap dengan kegunaan kekuda keluli yang siap dibina dan mempunyai bahagian-bahagian yang standard dan seragam. Panelnya juga dibuat dengan reka bentuk yang mudah dan boleh dipasang oleh mereka yang tidak mempunyai pengetahuan kejuruteraan. 

Jambatan Bailey boleh dikuatkan dengan menambahkan bilangan kekuda yang digunakan, dan boleh menyeberangi rentangan yang luas dengan menggunakan pontun. Sebuah Jambatan Bailey merentangi Sungai Maas di negeri Belanda mempunyai rentangan 1,200 m. 

Donald bailey diberikan anugerah OBE dalam tahun 1944 and diberikan anugerah yang membawa gelaran "Sir’ dalam tahun 1946. Dia dijadikan Timbalan Pengarah Pusat Ujian Kejuruteraan Tentera (Military Engineering Experimental Establishment) dalam tahun 1946, dan kemudiannya dilantik menjadi Pengarah pusat tersebut. Dalam tahun 1952, dia menjadi Timbalan Ketua Pegawai Sains di Kementerian Perbekalan.

Sir Donald meninggal dunia di Bournemouth, Dorset pada 5 Mei 1985.
***Prince of Broadway*** (dalam bahasa Melayu ialah *Putera dari Broadway*) adalah filem drama bebas tahun 2008 buatan Amerika Syarikat yang telah ditulis dan diarah oleh Sean Baker .

Plot
----

Filem drama masyarakat ini mengisahkan tentang pahit manis kehidupan dua orang lelaki pendatang yang mengejar "Impian Amerika" (*American's Dream*) di lorong fesyen borong di New York. Lucky yang merupakan pendatang haram yang berasal dari Ghana adalah seorang penjual jalanan yang bekerja di kedai fesyen berjenama palsu di lorong fesyen jalanan Kota New York milik Levon, yang juga merupakan seorang pendatang berbangsa Armenia berasal dari Lubnan. Hasil jualan barangan tiruan mereka ini menyebabkan mereka mengaut keuntungan yang berlipat kali ganda di atas usaha mereka untuk melangsungkan kehidupan di kota tersebut yang penuh dengan pancaroba. Walaubagaimanapun, pada suatu hari, bekas teman wanita Lucky yang bernama Linda secara tiba-tiba muncul dalam kesibukannya melayan pelanggan bersama-sama dengan seorang bayi lelaki tidak bernama (di akhir filem, nama Prince diberikan kepadanya bersempena dengan nama lorong Broadway dan atuknya), dan menyerahkan tanggungjawab menyara bayi tersebut sepenuhnya kepada Lucky. Pada masa yang sama, Levon pun turut sama ditimpa nasib yang malang kerana perkahwinannya bersama isterinya, Nadia, yang kian goyah dan Levon berusaha untuk menyelamatkan perkahwinannya itu dituduh sebagai mempergunakan Nadia untuk mendapatkan pas taraf kewarganegaraan kad hijau Amerika Syarikat bagi mengembangkan perniagaannya dan bukan cinta yang tulus oleh kawan karib Nadia. Selitan mesej antara kebenaran dan kepalsuan memainkan peranan yang sangat penting dalam filem drama yang penuh dengan suka duka ini.

Watak
-----

* Prince Adu sebagai Lucky
* Karren Karagulian sebagai Levon Krikorian
* Aiden Noesi sebagai Prince
* Keyali Mayaga sebagai Karina
* Kat Sanchez sebagai Linda
* Victoria Tate sebagai Nadia

Ulasan
------

Filem ini telah mendapat ulasan yang positif pada kadar sebanyak 83% di Rotten Tomatoes .

Rujukan
-------

1. ↑  Lowe, Justin (6 July 2008). "Prince of Broadway". *The Hollywood Reporter*. Dicapai pada 26 December 2017.
2. ↑  Lewis, David (26 November 2010). "'Prince of Broadway' review: Baby keeps it real". San Francisco Chronicle. Dicapai pada 26 December 2017. Italic or bold markup not allowed in: `|publisher=` (bantuan)
3. ↑  Turan, Kenneth (24 September 2010). "Movie review: 'Prince of Broadway'". Los Angeles Times. Dicapai pada 26 December 2017. Italic or bold markup not allowed in: `|publisher=` (bantuan)
4. ↑  Martinez, Vanessa (27 April 2012). "Netflix Picks: "Prince of Broadway" is A Diamond in The Rough, An Urban Indie Gem". IndieWire. Dicapai pada 26 December 2017.
5. ↑  "Prince of Broadway". *Rotten Tomatoes*. Dicapai pada 26 December 2017.

Pautan luar
-----------

* *Prince of Broadway*  di Pangkalan Data Filem Internet (IMDb)
* Prince of Broadway
***Prince of Persia*** (Parsi: شاهپور ایران) adalah permainan video platfom, asalnya dibangunkan oleh Jordan Mechner pada 1989 untuk Apple II, yang telah meluas dilihat sebagai lompatan unggul hadapan dalam mutu animasi yang dilihat dalam permainan komputer. Mechner menggunakan proses dipanggil rotoskop, dimana dia mengkaji berjam-jam dari filem adik lelakinya David berlari dan melompat dalam pakaian putih, untuk memastikan semua gerakan kelihatan cukup baik. Juga yang luar biasa adalah cara kombat: protagonis dan musuh bertempur dengan pedang, bukan sesetengah sejenis senjata projektail, seperti kes dalam kebanyakan permainan video kotemporari.

Selepas keluaran asal pada Apple II, *Prince of Persia* telah dibawa kepada jarak platform meluas, termasuk Amiga, Apple Macintosh, DOS, NES, Game Boy, Game Gear, SNES, Sharp X68000, Atari ST, Sam Coupe, dan Sega Mega Drive/Sega Genesis. Permainan video ini telah dapat megejutkan dan memikat pemain meskipun pada pandangan pertama, berulangan. Ini telah dicapai dengan mentatahkan teka-teki dan perangkap berbahaya semua sepanjang haluan Prince yang perlu ambil untuk melengkapkan semua-permainan pakej ini dalam cairan, gerakan seakan-hidup.

*Prince of Persia* juga mempengaruhi yang teramat subur sub-genre, dimana meniru peringkat bukan-skolling bongkangan, animasi cairan, dan gaya kawalan diperintiskan oleh *Prince*.

Siri Prince of Persia
---------------------

* Prince of Persia
* Prince of Persia 2: The Shadow and the Flame
* Prince of Persia 3D
* Prince of Persia: The Sands of Time
* Prince of Persia: Warrior Within
* Prince of Persia: The Two Thrones
**Perairan wilayah** (bahasa Inggeris: *territorial waters*code: en is deprecated ), seperti yang ditakrifkan Konvensyen Bangsa-Bangsa Bersatu tentang Undang-Undang Laut tahun 1982 ialah suatu belt perairan pantai yang menjangkau sejauh 12 batu nautika (22.2 kilometer) dari garis pangkal (biasanya aras surut air purata) sesebuah negara yang mempunyai pantai. Perairan ini dianggap sebagai suatu kawasan berdaulat sesebuah negara, sungguhpun kapal-kapal (awam) asing dibenarkan melaluinya dalam suatu laluan ikhlas (*innocent passage*), atau laluan transit ke sesebuah selat; kedaulatan ini turut merangkumi ruang udara di atasnya sera dasar lautnya. Pengolahan terhadap sempadan-sempadan ini dalam konteks undang-undang antarabangsa dijenali sebagai pembatasan maritim (*maritime delimitation*).

Istilah ini juga digunakan secara informalnya untuk merujuk kepada sebarang kawasan berair yang tertakluk kepada bidang kuasa sesebuah negara termasuk perairan dalaman, zon berdampingan, zon ekonomi eksklusif dan barangkali juga pentas benua.

Rujukan
-------

1. ↑  "UNITED NATIONS CONVENTION ON THE LAW OF THE SEA". Dicapai pada 27 April 2016.

Pautan luar
-----------

* UN Convention on the Law of the Sea
**Perobohan rumah setinggan Kampung Paya Bunga** dilakukan poihak berkuasa Kuala Terengganu pada 2 Mac 2010. Tapak rumah setinggan ini akan dibina parkir bertingkat.

Ketua angkatan muda PKR Terengganu Fariz Musa dan Mohd Zamri Sulaiman ditahan di Balai Polis Kuala Terengganu mengikut Seksyen 186, Kanun Kesiksaan kerana menghalang penjawat awam menjalankan tugas.

Perobohan
---------

Kira-kira 60 orang penguatkuasa daripada polis, pejabat tanah dan pegawai kerajaan tempatan merobohkan semua 12 buah rumah di kampung itu.Penduduk miskin di situ telah mendiami tanah itu sejak tahun 1934 dengan lesen menduduki sementara. 10 daripada 12 buah rumah berkenaan masih didiami. Penduduk meminta pampasan daripada kerajaan negeri Terengganu, namun Menteri Besar Terengganu hanya bersetuju untuk menyediakan lori pemindahan.

Pejabat tanah Kuala Terengganu menghantar notis mengosongkan rumah sebelum 28 Februari 2010.Jika engkar, akan didenda RM50,000 dan juga penjara selama lima tahun. Mereka ditawarkan penempatan semula di sebuah perumahan kos rendah dengan bayaran deposit sebanyak RM3,000. Kemudian deposit dikurangkan kepada RM300.00 sahaja.

Halangan mereka ialah rumah kos rendah itu 20 km daripada Kuala Terengganu dan jauh daripada tempat kerja mereka.Memo dihantar kepada menteri besar pada 21 Februari 2010 tetapi tidak diendahkan.

Rujukan
-------

1. ↑  Roboh setinggan, pemimpin PKR ditahan malaysiakini
Jangan dikelirukan dengan Sindrom Cushing.

**Penyakit Cushing** (juga dikenali sebagai **hiperkortisolisme tertier atau sekunder**, **hiperkortisisme tertier atau sekunder**, **penyakit Itsenko-Cushing**) ialah satu sebab sindrom Cushing yang bercirikan peningkatan perembesan hormon adrenokortikotropik (ACTH) daripada pituitari hadapan (hiperkortisolisme sekunder). Ini paling kerap disebabkan oleh adenoma pituitari (secara tertentu basofilisme pituitari) atau kerana keberlebihan penghasilan CRH hipotalamus (hormon pelepas kortikotropin) (hiperkortisolisme/hiperkortisisme **tertier**) yang merangsang sintesis kortisol oleh kelenjar adrenal. Adenoma pituitari bertanggungjawab untuk 80% daripada sindrom Cushing endogen, apabila mengecualikan sindrom Cushing daripada kortikosteroid yang diberikan secara eksogen.

Ini tidak patut dikelirukan dengan sindrom Cushing ektopik.

Lihat juga
----------

* Sindrom Cushing
* Hiperpituitarisme

Rujukan
-------

1. ↑  "Whonamedit - Nikolai Mikhailovich Itsenko". "Nikolai Mikhailovich Itsenko investigated neural infections, vegetative nervous system diseases and cerebral tumors. In 1926 he was the first one who described Itsenko-Cushing's disease, six years before Cushing."
2. ↑  A.I. Gozhenko, I.P. Gurkalova, W. Zukow, Z. Kwasnik, B. Mroczkowska (2009). "Trematoda". *Pathology: Medical Student's Library*. Radomska Szkola Wyžsza uk. Zubrzyckiego. m/s. 280. ISBN 978-83-61047-18-6.CS1 maint: multiple names: authors list (link)
3. ↑
4. ↑

Pautan luar
-----------

* Perbezaan antara penyakit Cushing dengan bentuk lain sindrom Chusing Diarkibkan 2013-10-16 di Wayback Machine (Inggeris)
Dalam ilmu psikologi, **penyahpekaan** bermaksud pengurangan keupayaan bertindak balas emosi terhadap suatu perangsang yang negatif atau aversif setelah pendedahan berulang kali. Ia juga berlaku apabila tindak balas emosi dicetuskan berulang kali dalam situasi yang mana kecenderungan tindakan yang dikaitkan dengan emosi itu terbukti tidak relevan atau tidak perlu. Penyahpekaan merupakan proses yang digunakan terutamanya untuk membantu individu dalam mengikis fobia dan keresahan, dan dimajukan oleh ahli psikologi Mary Cover Jones. Joseph Wolpe (1958) mencipta satu kaedah tatatingkat keresahan yang membangkitkan perangsang mengikut turutan keamatan yang membolehkan individu untuk menjalani penerimaan. Walaupun terdapat ubat-ubatan untuk individu yang mengalami keresahan, ketakutan atau fobia, namun bukti empirik menyokong penyahpekaan dengan kadar penyembuhan yang tinggi, terutamanya bagi mereka yang menderita akibat kemurungan atau skizofrenia.

Rujukan
-------

1. ↑  Stolerman, Ian (2010). *Encyclopedia of Psychopharmacology*. Berlin Heidelberg: Springer.
2. ↑  T.L. Brink (2008) Psychology: A Student Friendly Approach. "Unit 6: Learning." pp. 101
3. ↑  Coon (2008). *Psychology: A Journey*. USA: Thomson Wadsworth Corporation.
4. ↑  Nemeroff, C.B. (2001). *The Corsini Encyclopedia of Psychology and Behavioral Science*. Canada: John Wiley & Sons.
Peranti pengawal saluran telefon "Jitka", digunakan sebagai alat penyadap pada akhir 1960-an oleh StB Czechoslovakia.
**Penyadapan telefon** (juga **penyadapan wayar**) ialah pemantauan telefon dan perbualan berasaskan Internet oleh pihak ketiga, selalunya melalui cara rahsia. Penyadapan wayar menerima namanya kerana, dari segi sejarah, sambungan pemantauan adalah paip elektrik sebenar pada talian telefon. Penyadapan undang-undang oleh agensi kerajaan juga dipanggil pemintasan yang sah. **Penyadapan pasif** memantau atau merekodkan trafik, manakala **wiretapping aktif** mengubah atau sebaliknya menjejaskannya.

Rujukan
-------

1. ↑  Bishop, Matt (2003). "1: An Overview of Computer Security" (PDF). *Computer security : art and science*. Boston: Addison-Wesley. ISBN 0201440997. OCLC 50251943. Dicapai pada 2011-12-20.

Pautan luar
-----------

* RFC 2804
* In Pellicano Case, Lessons in Wiretapping Skills NY Times May 5, 2008
* Lawyers for Guantanamo Inmates Accuse US of Eavesdropping NY Times May 7, 2008
Datuk **Latt Shariman Abdullah** merupakan Pegawai tugas-tugas Khas kepada Dato' Seri Najib Bin Tun Abdul Razak, Perdana Menteri Malaysia. Datuk Latt Shariman juga merupakan Ketua UMNO Bahagian Kuala Kedah..

Bekas Pelajar MCKK
------------------

Datuk **Latt Shariman** merupakan bekas pelajar dan alumni di sebuah kolej berprestig tinggi iaitu Kolej Melayu Kuala Kangsar atau lebih dikenali sebagai MCKK..

Aktif sukan Ragbi
-----------------

**Latt Shariman** aktif dalam sukan ragbi dan sering menganjurkan perlawanan ragbi terutama di negeri Kedah. Di Kuala Kedah, terdapat satu trofi ragbi dinamakan sempena nama beliau. Pada masa ini, **SAHOCA** atau SULTAN Abdul Hamid Old Collegians Association,merupakan pasukan ragbi yang memegang trofi dan merupakan juara bertahan..

Skim Insuran Nelayan
--------------------

Nelayan di Kuala Kedah, menjalani kehidupan yang amat berbahaya. Sebelum ini, kebanyakan mereka pergi ke laut tanpa apa-apa insurans sekalipun. Risiko bukan sahaja kepada keselamatan mereka, tetapi juga kepada keluarga mereka di atas darat jika sesuatu yang buruk telah berlaku kepada mereka. Latt dengan bantuan kerajaan persekutuan memperkenalkan kepada mereka insurans nelayan yang akan melindungi nelayan dan keluarga mereka.

Membantu Mangsa Bom Hatyai
--------------------------

Beliau adalah pegawai yang ditugaskan dengan menyelaraskan dengan mangsa-mangsa pengeboman di Hat Yai. Kerajaan Malaysia menyumbangkan 459,000 baht Baht Thailand kira-kira RM 45,900 yang disumbangkan kepada waris mangsa.

Rujukan
-------

1. ↑
2. ↑
3. ↑
4. ↑
5. ↑
6. ↑
| Topik-topik Kerajaan Rom |
| --- |
| Kemaharajaan Rom |
| Republik Rom |
| Empayar Rom |
| Prinsipat | Dominat |
| Empayar Barat | Empayar Timur |
| Majistret biasa |
| * Praetor
* Quaestor
* Promajistret
* Aedil
 | * Tribunus
* Penapis
* Gabenor
 |
| Majistret luar biasa |
| * Magister Equitum
* Tribun konsul
 | * Diktator
* Triumviri
* Decemviri
 |
| Jawatan, gelaran, dan gelaran kehormat |
| * Pontifex Maximus
* Legatus
* Dux
* Officium
* Praefectus
* Vicarius
* Vigintisexviri
 | * Liktor
* Magister Militum
* Imperator
* Princeps senatus
* Maharaja
* Augustus
* Caesar
* Tetrarka
 |
| **Politik dan undang-undang:** |
| * Senat Rom
* Cursus honorum
* Dewan-dewan undangan Rom
 | * Kekolejan
* Undang-undang Rom
* Kewarganegaraan Rom
* Imperium

sunting |

**Praetor** (bahasa Latin untuk "dia yang pergi sebelum orang lain") merujuk kepada jawatan sivil yang bertanggungjawab atas pentadbiran undang-undang. Para praetor adalah dipilih oleh *Comitia centuriata*, suatu majlis yang majoritinya terdiri dari golongan yang terkaya di Rom. Pada 242 SM, terdapat dua jenis praetor: *praetor urbanus*, yang ditempatkan di kota Rom dan *praetor peregrinus*, yang bertanggungjawab untuk seluruh Itali. Pada 180 SM, tanggungjawab *praetor urbanus* telah ditambah iaitu sebagai pengerusi mahkamah bagi gabenor-gabenor yang korup. Seorang praetor diberi enam pengawal (lictores) dan dibenarkan memakai toga dengan tepian berwarna ungu.
**Lawak Seleb** merupakan komik lawak Malaysia yang menampilkan selebriti-selebriti sebagai watak utama yang mempunyai pelbagai ragam. Komik ini diterbitkan di majalah terbitan Kumpulan Art Square iaitu Utopia.

Sinopsis
--------

Koleksi ini dibukukan dari sebuah komik strip popular yang diterbit secara bersiri di majalah Utopia. Dengan menampilkan selebriti-selebriti terkenal antarabangsa sebagai watak cerita, Lawak Seleb membawa kisah satira melalui polemik budaya pop yang mewarnai dunia hiburan. Selain menyatukan karya dua kartunis iaitu Keith dan Zelo, novel grafik ini turut didatangkan dengan komik eksklusif yang membentangkan permulaan ruangan ini.

Legasi
------

Hasil kejayaan komik ini membawa kepada penciptaan komik Lawak Kampus, juga dihasilkan oleh Keith. Menggunakan format yang sama, jilid pertama dihasilkan bersama Zelo pada tahun 2003. Apabila Zelo melanjutkan pelajarannya, Keith meneruskan karyanya secara solo. Berkat kegigihannya, sebanyak 43 jilid dihasilkan dan dijual di pasaran. Jilid ketujuh memaparkan perbezaan ketara apabila komik ini mula beralih kepada edisi berwarna pada tahun 2010.
Untuk kegunaan lain, sila lihat Lencana (nyahkekaburan).
Lencana Jabatan Polis Lembaga Pelabuhan New York dan New Jersey.
**Lencana** ialah tanda atau aksesori, selalunya berbentuk insignia bagi sesebuah organisasi, yang dianugerahkan atau dipamer bagi menunjukkan prestasi perkhidmatan, suatu pencapaian istimewa, suatu simbol kuasa yang diberikan dengan mengangkat sumpah (contoh, polis dan bomba), suatu tanda pekerjaan atau status pelajar yang sah, atau sebagai cara pengenalan yang mudah. Ia juga digunakan dalam pengiklanan, publisiti, dan untuk tujuan penjenamaan. Lencana polis bermula sejak zaman pertengahan apabila kesatria memakai jata mewakili kebaktian dan kesetiaan.

Lencana boleh diperbuat dari logam, plastik, kulit, tekstil, getah, dsb. dan ia lazimnya dilekatkan pada baju, beg, kasut, kenderaan, peralatan elektrik rumah, dsb. Lencana tekstil atau kain boleh ditenun atau disulam, dan boleh dilekatkan dengan gam, di seterika, di jahit atau di renda.

Lencana menjadi barang koleksi yang paling diminati: di UK, sebagai contoh, Badge Collectors' Circle telahpun wujud sejak tahun 1980.

Dalam tentera, lencana digunakan sebagai penanda unit atau cabang yang dimiliki oleh pemakai, dan juga kelayakan yang diterima melalui latihan ketenteraan, pangkat, dsb. Begitu juga, pertubuhan belia seperti kepanduan dan pengakap menggunakannya bagi menunjukkan keahlian kumpulan, anugerah dan pangkat.

Lencana *Bundeskriminalamt* Jerman.
Belakang lencana, dengan pemasangan pin keselamatan.

Lihat juga
----------

* Lencana Kehormatan
* Lencana Kempen
* Lencana Kebajikan
* Debadging
* Lencana Heraldik
* Lencana Pengenalan
* Lapel pin
* Lencana ketenteraan Amerika Syarikat
* Tanda nama
* Nursing pin

Rujukan
-------

1. ↑  "The history of the Badge Collectors Circle". Dicapai pada 2011-08-02.

* Setchfield, Frank (1986). *Official Badge Collector's Guide: From the 1890s to the 1980s*. London: Longman. ISBN 0-582-89306-2

Pautan luar
-----------

* Kategori berkenaan Lencana di Wikimedia Commons
* Badges in the Staten Island Historical Society Online Collections Database
* Badge Collectors' Circle

Templat:Orders and phaleristics

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Perancis (data)
* Israel
* Amerika Syarikat
* Republik Czech

 |
**Lemur kerdil Lavasoa** (*Cheirogaleus lavasoensis*) ialah sejenis primat *strepsirrhine* nokturnal dan satu spesies lemur yang endemik di tiga tompok hutan kecil dan pencil di cerun selatan Pergunungan Lavasoa di Madagaskar selatan. Kurang daripada 50 individu difikirkan wujud. Habitatnya terletak di zon peralihan di antara ekokawasan: semak berduri kering, hutan pesisir lembap, dan hutan lembap. Pertama kali dikumpulkan pada 2001 dan difikirkan merupakan subpopulasi lemur kerdil bertelinga berbulu (*C. crossleyi*), ia tidak digambarkan secara rasmi sehingga 2013. Ia merupakan salah satu daripada enam spesies lemur kerdil, sungguhpun penyelidikan yang mengenal pastinya juga mencadangkan kewujudan banyak lagi spesies baharu.

Tidak banyak yang diketahui mengenai tingkah laku lemur ini kerana ia lebih aktif semasa musim hujan, pada waktu ini hutan lebih sukar dicapai ahli sains.

Rujukan
-------

1. ↑  "Scientists from Mainz and Antananarivo describe Lavasoa Dwarf Lemur as new primate species". Science Codex. 29 Julai 2013. Dicapai pada 3 Ogos 2013.
**Lempoyang** biasanya tumbuh di kawasan semak samun. Ia dari jenis halia dan juga biasa dipanggil halia hutan. Pokoknya hampir menyerupai pokok bunga kantan. Ia mempunyai bunga yang cantik dan ketinggiannya lebih kurang 30-50 cm dari tanah. Sama seperti genus halia yang lain ia membiak melalui rizom dan pecahan rumpun.

***Lempoyang***, juga dikenali sebagai dalam bahasa Inggeris **halia syampo**, merupakan pokok halia dengan batang berdaun tumbuh sehingga ketinggian 1.2 m. Ia terdapat dikebanyakan negara tropika. Rhizom bagi Lempoyang (*Z. zerumbet*), telah digunakan sebagai perisa makanan dan pembuka selera dalam pelbagai masakan sementara pati rhizom telah digunakan dalam perubatan herba.

Gambaran
--------

Lempoyang merupakan tumbuhan sepanjang tahun ("Perennial"), dengan itu dari musim luruh sehingga musim bunga ia bertapa atas tanah ketika batang berdaunnya kecut dan kering, meninggalkan batang menjalar berwarna coklat pucat (rhizomes) pada paras tanah. Pada musim bunga tumbuhan ini kembali tumbuh. Bilahan daun antara 10-12 sepanjang 15–20 cm tumbuh dalam aturan bersilang pada batang menegak, halus sehingga setinggi 1.2 m. Antara batang daun, bunga berbentuk belantan kembang pada batang yang lebih pendek berasingan. Ia muncul pada musim panas, selepas batang daun tumbuh agak lama. Kepala bunga bewarna merah kehijauan sepanjang 3–10 cm dengan sisik bertindanan, melindungi bunga putih kekuningan kecil yang menonjol keluar beberapa kuntum pada sesuatu masa. Ketika kepala bunga matang, ia perlahan-lahan berisi dengan cecair berlendir, berbau harum dan bertukar merah darah. Batang bunga biasanya kekal tersembunyi di bawah batang daun.

Taburan
-------

Tumbuhan ini berasal dari India, disebarkan kearah timur melalui Polynesia dan diperkenalkan ke kepulauan Hawai melalui kanoe oleh penetap Polynesian awal.

Kegunaan
--------

Antara kegunaan lempoyang ialah untuk mengubati:

* kurang selera makan
* sesak nafas
* bau badan
* gaut

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Lempoyang***. |

|  |  |
| --- | --- |
|  | **Wikispesies** mempunyai maklumat berkaitan dengan ***Lempoyang*** |

* Perincian pada Pokok Lempoyang Diarkibkan 2008-07-05 di Wayback Machine
* Pokok Lempoyang
* Lempoyang gajah Diarkibkan 2009-06-26 di Wayback Machine

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
*Fruits Basket* telah diadaptasi menjadi siri anime dua puluh enam episod oleh Studio Deen dan ditayangkan di Jepun menerusi TV Tokyo pada 5 Julai 2001, dengan episod akhir disiarkan pada 27 Disember 2001. Berdasarkan siri manga dua puluh tiga jilid yang ditulis oleh Natsuki Takaya, siri ini mengisahkan Tohru Honda, seorang gadis yatim piatu yang tinggal di dalam khemah supaya tidak menyusahkan sesiapa. Selepas bertemu Yuki, Kyo, dan Shigure Sohma (yang kemudiannya memintanya melakukan kerja rumah mereka sebagai pertukaran menyediakan tempat tinggal untuk Tohru), dia mengetahui tiga belas ahli keluarga Sohma dirasuk oleh haiwan legenda zodiak Cina dan disumpah untuk berubah ke dalam bentuk haiwan sumpahan mereka jika mereka dipeluk oleh sesiapa yang berlainan jantina atau jika badan mereka mengalami tekanan yang teruk. Siri ini diarahkan oleh Akitaro Daichi. Semasa penghasilan siri ini, Daichi dan Takaya menghadapi pelbagai perbezaan kreatif termasuk pelakon, mewarna dan arahan penceritaan, menyebabkan Takaya tidak menyukai adaptasi tersebut.  Funimation menyiarkan siri ini, dalam bahasa Inggeris, di saluran televisyen anime mereka serta di Colors TV.

*Fruits Basket* telah dikeluarkan dalam bentuk DVD bagi sembilan jilid individu oleh King Records secara bulanan dari 29 September 2001 hingga 22 Mei 2002, dengan set kotak bersiri dikeluarkan pada 25 April 2007. Siri ini dilesenkan untuk keluaran Wilayah 1 dan Wilayah 2 oleh Funimation, yang mengeluarkannya sebagai empat jilid DVD individu yang mengandungi 6-7 episod dan sebagai set kotak siri lengkap. Sebagai sebahagian daripada keluaran mereka, Funimation menamakan semula semua episod, yang asalnya mempunyai nama ringkas "First story", "Second story", dan sebagainya. Pada 20 November 2007, Funimation mengeluarkan semula siri ini sebagai sebahagian daripada barisan Viridian harga lebih rendah mereka, dengan keluaran baharu mengandungi siri lengkap dalam set kotak berbungkus nipis. Keluaran Wilayah 2 United Kingdom telah dilakukan melalui perjanjian sub-pelesenan dengan Revelation Films. Siri ini dikeluarkan di Wilayah 4 oleh Madman Entertainment sebagai set kotak bersiri. Siri ini menggunakan tiga keping muzik tema, semuanya dipersembahkan oleh Ritsuko Okazaki. "For Fruits Basket" (For フルーツバスケット, *For Furūtsu Basuketto*) digunakan untuk tema pembukaan untuk kesemua dua puluh enam episod. "Chiisana Inori" (小さな祈り, *lit. Small Prayer*) *Doa Kecil* ) digunakan untuk tema penamat siri, kecuali episod 25, yang menggunakan lagu "Serenade" (セレナーデ, *Serenāde*). Dalam versi bahasa Inggeris, lagu-lagu tema telah ditulis semula dan disunting semula dengan pelakon suara Meredith McCoy mempersembahkan tema pembukaan, Laura Bailey mempersembahkan tema penamat pertama dan Daphne Gere mempersembahkan tema penamat ke-2.

Lihat juga
----------

* Fruits Basket (siri TV 2019)

Rujukan
-------

1. ↑  Justin Sevakis (2010-10-23). "ANNCast - Lance, A Lot". *Anime News Network*. Dicapai pada 2018-12-13.
**Perubahan semantik** atau **perubahan makna** (juga disebut **pergeseran makna**, **pengembangan makna** atau **penyimpangan makna**) merupakan evolusi penggunaan perkataan diungkapkan dalam sesuatu bahasa biasanya hingga tahap kefahaman erti, maksud atau makna yang disampaikan dalam konteks modern menjadi sangat berbeza dari maksud asal perkataan. Dalam linguistik diakronis (atau historis), perubahan makna merupakan perubahan pada salah satu makna sebuah kata. Setiap kata memiliki beraneka makna dan konotasi yang dapat diluas atau ditambahkan, berkurang atau disempitkan, atau diubah sepanjang masa sehingga kognat lintas ruang dan waktu dapat memiliki makna-makna yang sangat berbeza. Pengkajian perubahan ini menjadi bahagian pengkajian etimologi, onomasiologi, semasiologi, dan semantik.

Bacaan lanjut
-------------

* Grzega, Joachim (2000), "Historical Semantics in the Light of Cognitive Linguistics: Aspects of a new reference book reviewed", *Arbeiten aus Anglistik und Amerikanistik* 25: 233–244.
* Koch, Peter (2002), "Lexical typology from a cognitive and linguistic point of view", in: Cruse, D. Alan et al. (eds.), *Lexicology: An international handbook on the nature and structure of words and vocabularies/lexikologie: Ein internationales Handbuch zur Natur und Struktur von Wörtern und Wortschätzen*, [Handbücher zur Sprach- und Kommunikationswissenschaft 21], Berlin/New York: Walter de Gruyter, vol. 1, 1142–1178.
* Wundt, Wilhelm (1912), *Völkerpsychologie: Eine Untersuchung der Entwicklungsgesetze von Sprache, Mythus und Sitte*, vol. 2,2: *Die Sprache*, Leipzig: Engelmann.
Ubat tradisional di sebuah pasar di Antananarivo, Madagascar
Botánicas seperti ini di Jamaica Plain, Boston, melayani masyarakat Latino dan menjual ubat-ubatan rakyat di samping patung-patung orang suci, lilin yang dihiasi dengan doa, buluh bertuah, dan barang-barang lain.
**Perubatan tradisional** (juga dikenali sebagai **perubatan orang** **asli**) merangkumi aspek perubatan pengetahuan tradisional yang berkembang dari generasi ke generasi dalam kepercayaan rakyat pelbagai masyarakat sebelum era perubatan moden. Pertubuhan Kesihatan Sedunia (WHO) mendefinisikan perubatan tradisional sebagai "jumlah pengetahuan, kemahiran, dan praktik berdasarkan teori, kepercayaan, dan pengalaman yang berasal dari budaya yang berlainan, baik yang dapat dijelaskan atau tidak, yang digunakan untuk menjaga kesihatan juga seperti dalam pencegahan, diagnosis, peningkatan atau rawatan penyakit fizikal dan mental". Perubatan tradisional berbeza dengan perubatan saintifik.

Di beberapa negara Asia dan Afrika, sehingga 80% penduduk bergantung pada ubat tradisional untuk keperluan penjagaan kesihatan utama mereka. Apabila diadopsi di luar budaya tradisionalnya, perubatan tradisional sering dianggap sebagai bentuk perubatan alternatif. Amalan yang dikenali sebagai ubat tradisional merangkumi perubatan tradisional Eropah, perubatan tradisional Cina, sihir dan perubatan Mayongia asli (Assam), perubatan asli tradisional Assam dan kawasan lain di India NE, nattuvaidyam (perubatan asli yang diamalkan di India selatan), perubatan tradisional Korea, tradisional Perubatan Afrika, Ayurveda, perubatan Siddha, Unani, Perubatan Iran kuno, Iran (Parsi), perubatan Islam, Muti, dan Ifá. Disiplin ilmiah yang mempelajari perubatan tradisional merangkumi herba, etnomedicine, ethnobotany, dan antropologi perubatan.

Walau bagaimanapun, WHO menyatakan bahawa "penggunaan ubat-ubatan atau amalan tradisional yang tidak betul boleh memberi kesan negatif atau berbahaya" dan bahawa "penyelidikan lebih lanjut diperlukan untuk memastikan keberkesanan dan keselamatan" amalan dan tanaman ubat yang digunakan oleh sistem perubatan tradisional. Akibatnya, WHO telah menerapkan strategi sembilan tahun untuk "mendukung Negara Anggota dalam mengembangkan kebijakan proaktif dan melaksanakan rencana tindakan yang akan memperkuat peranan yang dimainkan oleh ubat tradisional untuk menjaga kesihatan penduduk."

Rujukan
-------

1. 1 2 3  "Traditional Medicine: Definitions". World Health Organization. 2008-12-01. Dicapai pada 2014-04-20.
2. ↑  "WHO traditional medicine strategy: 2014-2023". *The World Health Organization*. December 2013.

Pautan luar
-----------

|  |  |
| --- | --- |
|  | Cari ***folk medicine***, ***folk medicine***, atau ***indigenous medicine*** dalam Wikikamus bahasa Melayu, kamus bebas. |

* Kategori berkenaan Perubatan tradisional di Wikimedia Commons
Dalam bidang perubatan, **perum** ialah sejenis alat untuk menduga dan mengembangkan saluran di dalam badan, dan contoh yang lebih dikenali ialah pemeruman uretra dan pemeruman rahim.

Pemeruman uretra
----------------

Perum uretra dicipta untuk dimasukkan ke dalam uretra lelaki atau wanita, bagi tujuan pengembangkan atau menyahsekatkan sebarang penyempitan. Ada beberapa jenis perum uretra yang berbeza:

* Perum Bakes, juga dipanggil perum kudup atau peluru, yang mempunyai batang besi panjang dan nipis dengan kudup bulat di hujung.
* Perum Dittel mempunyai hujung yang leper dan hujung yang bulat.
* Perum Hank mempunyai lekuk di kedua-dua hujungnya, serta gegaris besi di hujung.
* Perum Pratt ialah pengembang uretra yang lebih panjang (jenis dwihujung biasanya 30 cm panjang) dengan hujung yang bulat dan sedikit bengkok.
* Perum Van Buren mempunyai hujung melengkuk yang sangat menonjol.

Perum rahim
-----------

Perum rahim sekali guna
Pengembang rahim jenis *Hegar*, daripada 4 mm diameter (kanan) ke 17 mm (kiri).
Perum-perum ini bertujuan untuk menduga rahim wanita melalui serviks, untuk menguku pangjang dan arah saluran serviks dan rahim. Pengembang biasanya digunakan untuk membuka dan mengembangkan serviks untuk membuka laluan ke ruang rahim, tetapi ia juga boleh digunakan sebagai perum.

Pemeruman rahim boleh dilakukan sebelum pengalihan janin untuk menentukan kedalaman rahim dan betapa mudahnya keterer pengalih janin dapat dilalukan melalui serviks. Begini, ia juga boleh digelar *peralihan percubaan*.
Ia dilakukan sebelum pemasukan alat dalam rahim (*IUD*) untuk mengukur panjang dan arah saluran serviks dan rahim. Ini akan mengurangkan risiko penembusan rahim dengan *IUD*. Ini boleh berlaku jika *IUD* dimasukkan terlalu dalam atau pada sudut darjah yang salah.

Ada beberapa jenis perum rahim contohnya:

* Pengembang Hegar yang mempunyai dua hujung bulat, pendek, dan melengkung sedikit di tengah.
* Perum Sims mempunyai hujung-hujung yang leper dan bulat.

Lihat juga
----------

* Alat duga dubur

Rujukan
-------

1. ↑  resolve.org > The Medical Aspects Of Egg Donation Diarkibkan 2008-12-08 di Wayback Machine by Owen K. Davis, MD. Dicapai 8 Jun 2020.
2. ↑  About.com > What To Expect During an IUD Insertion (ParaGard IUD or Mirena IUD) oleh Dawn Stacey M.Ed. Dikemaskini Disember 22, 2009

Pautan luar
-----------

* Arahan untuk memerum rahim
MAKS-2007
Sebuah pesawat Tupolev Tu-160 Blackjack milik Rusia
**MAKS** (Rusia: МАКСcode: ru is deprecated , Rusia: Международный авиационно-космический салонcode: ru is deprecated , **Salun Angkasa dan Penerbangan Antarabangsa**) merupakan satu pertunjukan udara antarabangsa yang diadakan berdekatan lapangan terbang Zhukovskiy LII Moscow, Rusia. Pertunjukan pertamanya, **Mosaeroshow-92**, telah diadakan pada tahun 1992. Sejak tahun 1993, ia telah dinamakan semula kepada namanya sekarang dan diadakan pada setiap tahun ganjil (MAKS-1993, MAKS-1995, MAKS-1997, MAKS-1999, MAKS-2001, MAKS-2003, MAKS-2005, MAKS-2007, MAKS-2009).

MAKS adalah sebuah acara yang penting di dalam perniagaan Rusia. Meskipun ia bermula sebagai sebuah acara hiburan, pertunjukan ini kemudian menjadi tempat pasaran di mana pengeluar pesawat Rusia dapat mencari kontrak eksport dan pesawat penumpang Rusia boleh mendapatkan kontrak luar negara. Keseluruhan acara menjadi penting kepada negara-negara CIS dan jiran di sebabkan persamaan pasaran.

Acara terbaru iaitu *Salun Angkasa dan Penerbangan Antarabangsa IX* telah diadakan pada 18-23 Ogos, 2009.

Pautan luar
-----------

|  |  |
| --- | --- |
|  | Wikiberita mempunyai berita berkaitan:
 ***MAKS Airshow opens up in Russia*** |

* Kategori berkenaan Pertunjukan Udara MAKS di Wikimedia Commons
* Official MAKS site
* MAKS 2007 site Diarkibkan 2008-08-20 di Wayback Machine
* Photographies with MAKS'95-97-99-2001-2003-2005
* MAKS 2005 Diarkibkan 2011-06-17 di Wayback Machine at Google Video

| * l
* b
* s
Pertunjukan udara antarabangsa |
| --- |
| India Aero India • Republik Rakyat China Pertunjukan Udara China • Hong Kong Aeroangkasa Asia • Australia Pertunjukan Udara Antarabangsa Australia • Emiriah Arab Bersatu Pertunjukan Udara Dubai • United Kingdom Pertunjukan Udara Farnborough • Rusia Hydroaviasalon • Jerman ILA • Indonesia Forum Ekspo Pertahanan Indonesia • Iran Pertunjukan Udara Kish Iran • Brazil LAAD • Malaysia LIMA • Rusia Pertunjukan Udara MAKS • Perancis Pertunjukan Udara Paris • Portugal Pertunjukan Udara Portugal • Korea Selatan Pertunjukan Udara Seoul • Singapura Pertunjukan Udara Singapura |
**Perubatan Melayu** ialah **ilmu perubatan** yang diamalkan oleh bangsa Melayu di Nusantara Melayu sejak dahulu kala. **Kewujudan sistem Perubatan Melayu** adalah berdasarkan **bukti dokumentasi** perubatan Melayu yang diperolehi daripada manuskrip Bustan al-Salatin pada Bab ke-7 fasal ke-3, Ilmu Tashrih (anatomi tubuh manusia) dan Ilmu Tibb (ilmu perubatan), karya Sheikh Nuruddin al-Raniri pada tahun 1638 masihi di Acheh Darussalam. Berdasarkan manuskrip tersebut dapatlah diketahui bahawa aliran perubatan Melayu adalah **Greek- Arab - Melayu.**

Asal usul
---------

Perubatan Melayu wujud dengan melalui proses peralihan atau peredaran zaman dan asimilasi daripada sosio budaya serta penghijrahan tamadun bangsa. Akidah atau kepercayaan dalam ilmu perubatan Melayu bermula daripada animisme, Hindu, Budha dan akhirnya pemurnian dan penstrukturan ilmu perubatan Melayu dengan kedatangan Islam di Nusantara Melayu.

Rujukan
-------

1. ↑  Falsafah dan Prinsip Asas Perubatan Melayu, Nornizam Ngadeni, Baytul Hikma 2017, ISBN 978-967-2091-11-0

### Buku

1. Falsafah dan Prinsip Asas Perubatan Melayu, Nornizam Ngadeni, Baytul Hikama 2017, ISBN 978-967-2091-11-0
2. Bustanus Salatin, Kajian dan Transliterasi oleh Naseer Sobree, Baytul Hikma 2017, ISBN 978-967-2091-12-7

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Futsal** merupakan versi bola sepak tertutup yang secara rasmi diselia oleh badan pentadbiran antarabangsa bola sepak, *Fédération Internationale de Football Association* (FIFA). Namanya berasal daripada bahasa Portugis *futebol de salão*, dan bahasa Sepanyol *fútbol de salón*. Kedua-duanya bermaksud 'bola sepak dalam dewan'.

Futsal dimainkan oleh lima pemain dalam satu pasukan. Salah seorang daripadanya merupakan penjaga gol. Antara perbezaan bola sepak dengan futsal ialah padang bola sepak menggunakan gelanggang yang besar berbanding futsal yang agak kecil. Masa permainan futsal juga singkat iaitu 20 minit bagi setiap separuh masa. Bola yang digunakan juga lebih berat membuatkan pemain mengawal bola dengan baik. Tambahan pula, kawasannya yang lebih lebih kecil memaksa pemain meningkatkan tahap kemahiran serta membuat keputusan dengan lebih cepat. Kesalahan-kesalahan seperti rempuhan bahu dan melakukan gelungsur terhadap pihak lawan dilarang sama sekali. Di samping itu, mana-mana pasukan yang mengumpulkan kesalahan keenam bagi setiap separuh masa akan dihukum dengan sepakan penalti kedua. Seterusnya kesalahan berikut juga akan dihukum dengan sepakan penalti kedua. Kesalahan-kesalahan ini dinamakan kesalahan terkumpul. 

Pada masa sekarang futsal berkembang dengan pesat. Banyak gelanggang-gelanggang baru dibina bagi tujuan memberi peluang kepada orang ramai merasai keseronokan bermain futsal. Ia bukan sahaja terhad kepada golongan lelaki tetapi juga perempuan.

Sejarah
-------

Futsal telah dimulakan di Montevideo, Uruguay, pada tahun 1930 apabila Juan Carlos Ceriani telah mencipta suatu versi bola sepak bagi pertandingan di YMCA. Di Brazil, versi ini telah dibangunkan di jalanan Sao Paulo, dan akhirnya satu buku peraturan telah diterbitkan. Sukan ini telah mula merebak merentasi Amerika Selatan, dan popularitinya memastikan bahawa satu badan pentadbir telah dibentuk di bawah nama FIFUSA (Federación Internacional de Fútbol de Salón) pada tahun 1971, bersama-sama dengan Kejohanan Dunia. Kejohanan Dunia FIFUSA telah diadakan di São Paulo, dengan tuanrumahnya adalah Brazil menjuarai kejohana tersebut mendahului Paraguay dan Uruguay. Semakin ramai negara yang menyertainya di Kejohanan Dunia kedua di Madrid pada tahun 1985. Oleh kerana terdapat satu pertikaian di antara FIFA dan FIFUSA terhadap pentadbiran *fútbol*, maka FIFUSA telah mencipta nama *fut-sal* pada tahun 1985.

Rujukan
-------

1. ↑  "Federation of Futsal USA". Federation of Futsal USA. Dicapai pada 2008-01-31.
2. ↑  "The FA.com - History of Futsal". The FA. Dicapai pada 2008-01-31.
**Flat Pekeliling**, lebih dikenali sebagai **Flat Tunku Abdul Rahman** adalah bangunan pangsapuri bertingkat tinggi ketiga di Kuala Lumpur, Malaysia dibina selepas Razak Mansion dan Sulaiman Court.

Sejarah
-------

Flat Pekeliling telah dibina antara tahun 1964 dan 1967 untuk menampung golongan berpendapatan rendah dan rakyat setinggan di bandar. Mereka tujuh blok rumah pangsa (Blok A, Blok B (kedua-dua dirobohkan pada tahun 2006), Blok C, Blok D, Blok E, Blok F, Block G) dan rumah kedai empat tingkat yang terletak di Jalan Pekeliling (kini Jalan Tun Razak) dan Jalan Pahang, yang dibina pada kos RM20.5 juta yang dilancarkan oleh Suruhanjaya Ibu Kota Kuala Lumpur (kini Dewan Bandaraya Kuala Lumpur).

Keadaan semasa
--------------

Blok A dan B telah dirobohkan pada pertengahan tahun 2006 untuk memberi laluan kepada projek pembangunan pangsapuri mewah dicadangkan. Walau bagaimanapun, pada bulan Jun 2011, plot tanah di mana Blok A & B sekali berdiri kekal kosong dan telah bertukar menjadi 'hutan mini'. 

Blok-blok yang tinggal (Blok C - G) di sisi lain jalan telah dikenal pasti akan dirobohkan kemudian. Keluarga terakhir telah dipindahkan ke Setapak pada tahun 2008. Walau bagaimanapun, bagi beberapa lama selepas itu blok terus berdiri, muncul sebagai ibu jari yang sakit di latar langit Kuala Lumpur.

Perobohan
---------

Selepas berdiri kosong selama hampir enam tahun, pada 22 Januari 2014, blok selebihnya (Blok C-G) akhirnya dirobohkan. Usaha perobohan telah disiapkan pada November 2015.

Rujukan
-------

1. ↑  "Before the blocks tumbling down". Diarkibkan daripada yang asal pada 2018-02-18.
2. ↑  "Final Warning For Remaining 152 Families At Pekeliling Flats". Bernama. Dicapai pada 15 June 2008.
3. ↑  "Pekeliling Flats comes down six years after last tenants move out". The Star. Dicapai pada 22 January 2014.
4. ↑  "End of the road for iconic Pekeliling flats". New Traits Times. Dicapai pada 22 January 2014.
Jesus memberikan *Wacana Perpisahan* (John 14-17) kepada para pengikutnya selepas Santapan Terakhir, oleh pelukis Duccio (1308-1311).
Dalam agama Kristian, istilah **pengikut** (Inggeris: *disciple*) merujuk kepada para pelajar Jesus Christ dan golongan ini dijumpai dalam Wasiat Baru iaitu dalam Gospel dan Akta Hawari. Wasiat Baru merakamkan ramai pengikut Jesus ketika khidmatnya tetapi hanya beberapa orang sahaja yang menjadi pengikut terpilih. Sesetengah pengikut akan diberikan misi seperti Tauliah Kecil, Tauliah 70 Luke, Tauliah Besar selepas kebangkitan semula Jesus atau penukaran Paulus menjadikan mereka Hawari yang dipertanggungjawabkan untuk mengisytiharkan Khabar Baik (atau Gospel) kepada dunia.

Etimologi
---------

Istilah "pengikut" adalah terjemahan bagi perkataan bahasa Inggeris, *disciple*. Perkataan *disciple* diterbitkan daripada perkataan bahasa Greek Koine, *mathetes* yang bermaksud pelajar (atau murid) kepada seorang guru atau perantis kepada tukang di mana ia membawa kepada perkataan Latin *discipulus* yang bererti pelajar. Istilah pengikut (*disciple*) mempunyai maksud yang berbeza dengan istilah hawari, yang bermaksud pengutus.

Rujukan
-------

1. ↑  "Pengikut *disciple*". Pusat Rujukan Persuratan Melayu. Dicapai pada 3 Disember 2013.
2. ↑  "μαθητής" (dalam bahasa Inggeris). The HTML Bible.
3. ↑  "messenger, he that is sent" (dalam bahasa Inggeris). The HTML Bible.
4. ↑  "Christian History: The Twelve Apostles". Christianity.com. Dicapai pada 19 November 2007.

Bacaan lanjut
-------------

* Stassen, Glen H. dan David P. Gushee. Kingdom Ethics: Following Jesus in Contemporary Context, InterVarsity Press, 2003. ISBN 0-8308-2668-8.
* Stassen, Glen H. Living the Sermon on the Mount: A Practical Hope for Grace and Deliverance, Jossey-Bass, 2006. ISBN 0-7879-7736-5.

Portal:* icon Kristian

|  |  |
| --- | --- |
|  | Rencana berkenaan Kristian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Fakhruddin Ahmed
**Fakhruddin Ahmed** (Benggali: *ফখরুদ্দীন আহমেদ*code: bn is deprecated , lahir 1 Mei 1940) adalah salah seorang pakar ekonomi terkemuka Bangladesh. Beliau pernah menjawat sebagai gabernor Bank Bangladesh. Pada 12 Januari 2007 beliau diangkat menjadi ketua pemerintahan sementara di tengah-tengah kekacauan yang melanda politik negara itu.

Profil
------

Dr. Fakhruddin Ahmed dilahirkan di Munshiganj. Beliau merupakan penuntut lulusan terbaik dari kelasnya yang memperolehi gelaran BA (Hons) dan MA dari Jabatan Pengajian Ekonomi di Universiti Dhaka pada tahun 1960 dan 1961. Beliau memperolehi ijazah sarjana yang lain dalam jurusan Ekonomi Pembangunan dari Williams College, Amerika Syarikat dan seterusnya melanjutkan pengajian ke peringkat ijazah tertinggi kedoktoran lalu telah berjaya mendapatkan gelaran Ph.D. dalam jurusan Ekonomi dari Universiti Princeton. 

Ahmed telah memulakan kariernya sebagai pensyarah di Jabatan Pengajian Ekonomi di Universiti Dhaka. Sebelumnya beliau telah menjawat jawatan sebagai pegawai negeri Pakistan. Beliau bekerja dalam kerajaan Bangladesh hingga tahun 1978 dan kemudian bergabung dengan Bank Dunia hingga 2001. Beliau diangkat sebagai gabenor Bank Bangladesh pada tahun 2001 dan kontraknya berakhir pada 30 April 2005.

Beliau pernah menjadi *Pengarah Pengurus* untuk Yayasan Palli Karma-Sahayak (PKSF), sebuah pertubuhan kewangan mikro utama negara tersebut, sejak 1 Jun 2005.

Rujukan
-------

1. ↑   Fakhruddin new CA. *The Daily Star* edisi online 13 Jan. 2007*. Dicapai pada 12 Januari 2007 UTC*